Un atac cu cuțitul s-a produs luni, 20 mai, la orele prânzului la o şcoală primară din oraşul Guixi din provincia Jiangxi, în estul Chinei.
În tragedie, două persoane au fost ucise şi alte zece au fost rănite, au anunţat autorităţile locale citate de Xinhua, scrie Agerpres.
Dintre persoanele rănite, şase au suferit leziuni uşoare în timp ce încercau să oprească atacul, au menţionat responsabili locali cu siguranţa publică.
În caz, autoritățile au reţinut un suspect. Este vorba de o femeie în vârstă de 45 de ani prezentată sub numele Pan.
Totodată, poliția a lansat o anchetă pentru a stabili circumstanţele atacului.